15 अगस्त को AAP में शामिल होंगे नवजोत सिंह सिद्धू, सीएम प्रत्याशी नहीं, होंगे स्टार प्रचारक : सूत्र  
बीजेपी से काफी समय से नाराज चल रहे थे नवजोत सिंह सिद्धू
हाल ही में राष्ट्रपति ने सिद्धू को राज्यसभा के लिए मनोनीत किया था
लोकसभा चुनाव में उनकी सीट पर बीजेपी नेता अरुण जेटली लड़े थे चुनाव
नवजोत सिंह सिद्धू ने 2014 के लोकसभा चुनाव में अमृतसर लोकसभा सीट अरुण जेटली के लिए छोड़ी थी, तब से वह पार्टी से नाखुश थे। सिद्धू पार्टी से काफी दिनों से नाराज चल रहे थे, लेकिन मीडिया के सामने उन्होंने कभी भी खुलकर यह नहीं कहा था। वहीं, भगवंत मान का कहना है, ‘सिद्धू अक्सर बोलते रहते हैं कि मैं अकालियों के साथ नहीं जा सकता। अगर बीजेपी और अकाली ने पंजाब में हाथ मिलाया तो मैं बोलूंगा कि लोग आम आदमी पार्टी को वोट दें।’